**Atbilde par Atklāta konkursa prasībām**

(Atklāts konkurss „Valkas novada grantsceļu bez cietā seguma pārbūve”, iepirkuma ID Nr. VND/2016/9K/ELFLA)

**Jautājums:**

Konkursa nolikuma 3.1.7.punktā ir izvirzītas šādas prasības attiecībā uz pretendenta kvalifikāciju:

“3.1.7.Pretendents pēdējo 5 (piecu) gadu laikā sekmīgi ir īstenojis vismaz 3 (trīs) šim konkursam līdzvērtīgus grantsceļu būvdarbu objektus. Par līdzvērtīgiem objektiem tiks uzskatīti grants ceļu pārbūves, atjaunošanas vai jaunbūves būvdarbu veikšana grants ceļiem vismaz 2 km garumā;

objekti nodoti ekspluatācijā ne agrāk kā 5 (pieci) gadi pirms piedāvājumu iesniegšanas termiņa beigām un par ko ir saņemta pozitīva (ar norādi par darbu kvalitatīvu un pilnīgu izpildi nolīgtajā termiņā) pasūtītāja atsauksme. Pievienot atsauksmi par veiktajiem darbiem līdzvērtīgā objektā.”

Vēršamies pie Valkas novada domes ar ierosinājumu veikt turpmāk minētās izmaiņas Konkursa nolikumā:

1. Nolikuma 3.1.7.punktā norādīta prasība pieredzei grantsceļu būvdarbos. Minētā prasība nepamatoti ierobežo konkurenci, jo no dalības Konkursā ir izslēgt tie pretendenti, kuriem ir pieredze asfaltētu ielu un ceļu būvniecībā, kas ir uzskatāma par līdzvērtīgu pieredzi, jo minētie darbi sevī ietver nesaistītu minerālmateriālu maisījumu kārtu izveidi, izmantojot gan līdzīgu, gan krietni sarežģītāku iestrādes tehnoloģiju. Tādēļ, lai novērstu nepamatotu konkurences ierobežojumu, ir nepieciešams izdarīt grozījumus nolikuma 3.1.7.punktā, nosakot prasību pieredzei nevis grantsceļu būvdarbos, bet nesaistītu minerālmateriālu maisījumu kārtu izbūvē ielu un ceļu pārbūves, atjaunošanas vai jaunbūves būvobjektos.
2. Nolikuma 3.1.7.punktā norādīta prasība pieredzei, līdzvērtīgus objektus vērtējot pēc izbūvētā garuma. Ņemot vērā iespējamo dažādo ceļu platumu, vienā ceļa kilometrā var tikt izbūvēts dažāds ceļa seguma apjoms. Tādejādi priekšrocības pieredzes pierādīšanā būs pretendentam, kuram ir pieredze šaurāku ceļu būvniecībā. Nozīmīga ir pieredze, kas apliecina nevis būvētā ceļu garumu, bet gan izbūvētā ceļu segumu platību (m2). Lūdzam, kā līdzvērtīgas pieredzes vērtēšanas kritēriju, noteikt iestrādāto nesaistīto minerālmateriālu maisījumu kārtu platību.

 **Atbilde:**

Attiecībā uz ierosinājumu nosacīt prasību pieredzei nevis grantsceļu būvdarbos, bet nesaistītu minerālmateriālu maisījumu kārtu izbūvē ielu un ceļu pārbūves, atjaunošanas vai jaunbūves būvobjektos, Iepirkumu komisija ir veikusi attiecīgus grozījumus atklāta konkursa nolikumā, skatīt nolikuma grozījumus.

Attiecībā uz ierosinājumu noteikt kā līdzvērtīgas pieredzes vērtēšanas kritēriju iestrādāto nesaistīto minerālmateriālu maisījumu kārtu platību, nevis ceļa garumu, Iepirkumu komisija nepiekrita ierosinājumam, jo, nosakot tikai platību, attiecīgi samazinās pieredze ceļu nomaļu un grāvju izbūvē u.tml.